*Projekts*

**MINISTRU KABINETA SĒDES PROTOKOLLĒMUMS**

|  |  |  |  |
| --- | --- | --- | --- |
|  Rīgā | Nr.\_\_\_ |  | 2017. gada \_\_\_. \_\_\_\_\_\_\_\_\_ |

.§

**Par Ministru kabineta noteikumu projektu “Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” otrās projektu iesniegumu atlases kārtas īstenošanas noteikumi”**

1. Pieņemt iesniegto noteikumu projektu un Valsts kancelejai sagatavot noteikumu projektu parakstīšanai.
2. Finanšu ministrija, Tieslietu ministrija, Aizsardzības ministrija, Ekonomikas ministrija, Iekšlietu ministrija, Izglītības un zinātnes ministrija, Kultūras ministrija, Veselības ministrija, Labklājības ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija nodrošina, ka 4.2.1.2. pasākuma “Veicināt energoefektivitātes paaugstināšanu valsts ēkās” (turpmāk – 4.2.1.2. pasākums) pirmās projektu iesniegumu atlases kārtas ietvaros katras ministrijas resora ietvaros esošie potenciālie projekta iesniedzēji un valsts akciju sabiedrība “Valsts nekustamie īpašumi” attiecībā par projekta īstenošanu ēkā Brīvības bulvārī 36, Rīgā, līdz 2017.gada 31.decembrim iesniedz projektu iesniegumus Centrālajā finanšu un līgumu aģentūrā par vismaz 50 % no atlases kārtas pieejamā publiskā finansējuma attiecīgajam resoram;
3. 4.2.1.2.pasākuma snieguma finanšu rezervi 7 022 201 EUR apmērā finansēt sekojoši:
	1. 3 755 313 EUR nodalīt no Tieslietu ministrijai piešķirtās kvotas pirmās projektu iesniegumu atlases kārtas ietvaros, no kuras Tieslietu ministrija ir atteikusies;
	2. snieguma finanšu rezervi 3 266 888 EUR apmērā iekļaut darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākumā “Veicināt energoefektivitātes paaugstināšanu dzīvojamās ēkās” (turpmāk – 4.2.1.1.pasākums). Tiklīdz 4.2.1.2.pasākuma ietvaros atbrīvojas publiskais finansējums, to primāri novirzīt 4.2.1.1.pasākuma snieguma rezerves samazināšanai par 3 266 888 EUR.
4. Ņemot vērā protokollēmuma 3.punktā noteikto, Ekonomikas ministrijai līdz 2018.gada 30.martam iesniegt izskatīšanai Ministru kabinetā noteikumu projektu „Grozījumi Ministru kabineta 2016.gada 9.augusta noteikumos Nr.534 “Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2. pasākuma „Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi””.
5. Ņemot vērā protokollēmuma 3.punktā noteikto, Ekonomikas ministrijai līdz 2018.gada 30.aprīlim iesniegt izskatīšanai Ministru kabinetā noteikumu projektu “Grozījumi Ministru kabineta 2016. gada 15. marta noteikumos Nr. 160 “Darbības programmas “Izaugsme un nodarbinātība” 4.2.1. specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.1. specifiskā atbalsta mērķa pasākuma “Veicināt energoefektivitātes paaugstināšanu dzīvojamās ēkās” īstenošanas noteikumi””.

**Ministru prezidents M. Kučinskis**

**Valsts kancelejas direktors J. Citskovskis**

**Iesniedzējs:**

**Ministru prezidenta biedrs,**

**ekonomikas ministrs A. Ašeradens**

**Vizē:**

**Ekonomikas ministrijas valsts sekretārs J. Stinka**